નણંદ એક જમાનામાં સીબીઆઇનો રોલ કરતી. ભાભીની હિલચાલની રજેરજની માહિતી મેળવતી ને માતાને સપ્લાય કરતી. એમાં કલ્પનાના રંગો પણ યથાશક્તિ ઉમેરતી. જેઠાણી નાયબ વડા પ્રધાનની ભૂમિકા અદા કરતી. સાસુની ઉંમર વધે, ઘરમાં એનું જોર ઓછું થાય એટલે સત્તાનાં અસલી સૂત્રો નાયબ વડા પ્રધાન જેવી જેઠાણીના હાથમાં આવી જતાં. જ્યોતીન્દ્ર દવેએ કહ્યું છે કે ચંગીઝ ખાન કે હિટલર જુલમ કરવાના પાઠ, સાસુ-નણંદ-જેઠાણીની ત્રિપુટી પાસે શીખ્યા હોત તો એ લોકો વધુ ક્રૂરતાથી જુલમો કરી શક્યા હોત!